Шарган

Шарган (, Панорама; до 1927 г. Σαραγκαναίοι, Сарганеи) — село во Гребенско, Егејска Македонија, денес во општината Гребен на Гребенскиот округ во областа Западна Македонија, Грција. Населението брои 32 жители (2011).

 Географија и местоположба 
Селото е сместено високо во североисточните пазуви на планината Пинд, на надморска височина од 1.050 м, околу 40 км западно од градот Гребен. Вкупната површина на селскиот атар изнесува 6 квадратни километри.

 Историја 

 Во Отоманското Царство 
Црквата „Рождество на Пресвета Богородица“ е изградена во XIX век.

Во XIX век Шарган било грчко село во Гребенската каза на Серфиџенскиот Санџак.

Според податоците на Васил К’нчов („Македонија. Етнографија и статистика“) од 1900, во Шарган живееле 50 Грци христијани и 160 Грци муслимани. Но се работи или за некоја грешка или пак муслиманското население го напуштило селото, поради шτο во подоцнежните пописи не е регисгрирано бегалско населелие.

На Етнографската карта на Битолскиот Вилает од 1901 г. Шарган се води како чисто грчко село од мешана (муслиманска и православна) вероисповед во Гребенската каза на Серфиџенскиот санџак со 64 куќи.

Според статистиката на грчкиот конзулат во Еласона, во 1904 г. во Шарган живееле 145 Грци христијани.Σπανός, Κώςτας. "Η απογραφή του Σαντζακίου των Σερβίων", in: "Ελιμειακά", 2001, 48-49.

 Во Грција 
По Балканските војни во 1913 г. селото е припоено кон Грција согласно Букурешкиот договор, кога броело 242 жители. Нивниот број во 1920 г. се намалил на 163.

Во 1927 година, името на селото било променето во Панорама (Πανόραμα).

 Стопанство 
Населението произведува жито, компири и други земјоделски производи. Населението делумно се занимава и со сточарството.

 Население 
Во пописот од 1913 година, селото било забележано со 242 жители, во 1920 година со 163 жители, во 1928 година со 180, во 1940 година со 206, во 1951 година со 110, во 1961 година со 65, во 1971 година со 28, во 1981 година со 118, а во 1991 година со 79 жители.

 Самоуправа и политика 
Во 1928 година, селото станало самостојна општина, а атарот на општината опфаќал површина од 6 квадратни километри. Општината Шарган била приклучена во општината Теодорос Зјакас во 1997 година, која била укината во 2011 година и станала дел од поголемата општина Гребен.

Селото припаѓа на општинската единица Теодорос Зјакас со седиште во селото Мавран, која припаѓа на поголемата општина Гребен, во округот Гребен. Воедно, селото е дел од општинскиот оддел Шарган, во кој е единствено село.

 Културни и природни знаменитости 
Цркви

 Црква „Рождество на Пресвета Богородица“ — изградена во XIX век

 Наводи 

Категорија:Гребен (општина)